Infoboks FC København - Piast Gliwice Europa League Kvalifikation (24/09) YouBet 1,50 3,70 5,95 bet365 1,55 3,75 6,50

Viktor Fischer peger på en 4-0-sejr over AaB i juli som et vigtig vendepunkt for FC København på vejen til denne sæsons oprejsning.

FC København sluttede meget skuffende som nummer fire i sidste sæson, og denne sæson startede heller ikke alt for opløftende.

Flere profiler var skadet, og nye folk som Andreas Bjelland og Dame N’Doye kom sent i gang, ligesom Viktor Fischer kom sent tilbage fra VM i Rusland.

Ikke desto mindre står FCK lige nu mere rekordmange point og er på kurs mod sit 13. mesterskab. En 4-0-sejr over AaB i slutningen af juli blev et vigtigt vendepunkt, mener Fischer.

- Det var lidt tough going i starten af sæsonen Det var en katastrofe, da vi startede ud med at tabe hjemme til Horsens, og fansene kunne synge videre på de samme sange fra sidste sæson. Men derefter vandt vi i Hobro og tæskede så AaB.

- Og netop den sejr over AaB gjorde en kæmpe forskel, tror jeg. Vi bankede dem sønder og sammen og viste noget spil, som vi ikke havde gjort tidligere. Og det var meget vigtigt for os, siger Fischer.

Tusinde grunde til fremgangen

Fischer understreger, at han hele tiden har været optimistisk, og han peger på flere årsager til, at FCK med fire kampe tilbage af sæsonen har hele 21 point mere, end de samlede i hele sidste sæson.

- Jeg har egentlig hele tiden haft en god følelse. I min første halve sæson i klubben gik det hele tiden fremad, og vi blev bedre og bedre, og efter sommerferien fik de, der hang lidt med næbbet en chance for at begynde forfra, siger Fischer og peger på konkrete årsager til fremgangen:

- Bjelland har betydet rigtigt meget. Han har for eksempel hjulpet Vavro sindssygt meget og været en slags mentor for ham. Zeca og Falk har fundet hinanden rigtigt godt og hurtigt. Robert Skov var pivringe i sin første halvsæson i FCK, men har virkelig været outstanding og har fundet sig selv.

- Der var vel heller igen, der havde forventet, at N’Doye ville være sådan et bæst, som han har været i især dette forår. Det er tusind grunde til, at det er gået godt, og der er tusind grunde til have stor selvtillid, siger Fischer.

Skandinaviens Real Madrid

Fischer peger også på det faktum, at adskillige spillere i FCK-truppen inklusiv ham selv har fået skrammer af udenlandsophold. Det har rustet dem til at håndtere det pres, der følger med at spille i FCK.

- Vi er en organisation, der ikke må fejle. Vi er Skandinaviens Real Madrid. Vi må ikke lade en sæson som den sidste ske mere end én gang. Det må slet ikke ske. Jeg går også ud fra, at Real Madrid opruster, så de er sikre på, at de ikke får en sæson som denne igen.

- En sæson som vores den sidste må slet ikke ske. Men det gjorde den, og det er vi nu ved at rette op på. Og det hjælper helt sikkert, at vi har en træner, der gør det klart for os, at kun én ting tæller; at vinde mesterskabet, siger Fischer.

FCK sikrer sig søndag matematisk mesterskabet, hvis de hjemme slår rivalerne fra Brøndby.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)